ลง(เสียง)เอง
อลังการงานสร้างสมชื่อ บัณฑูร ล่ำซำ ที่เข้าไปเป็นผู้จัดทำภาพยนตร์สารคดีกึ่งละคร และหนังสือประวัติศาสตร์ &#8220;ศึกเก้าทัพ&#8221; ร่วมกับกองทัพบก งานนี้คุณปั้นจึงเข้าถ้ำเสือควง พล.อ.ประยุทธ์ จันทร์โอชา ผู้บัญชาการทหารบก และคุณหญิงวิมล ศิริไพบูลย์ (ทมยันตี) ผู้ประพันธ์หนังสือและโปรดิวเซอร์ละคร แถลงข่าวที่กองทัพบก บรรยากาศจึงฮึกเหิมยิ่งนักเลือดรักชาติพุ่งพล่านทั่วทั้งห้อง
8 ส.ค. 2555

อลังการงานสร้างสมชื่อ บัณฑูร ล่ำซำ ที่เข้าไปเป็นผู้จัดทำภาพยนตร์สารคดีกึ่งละคร และหนังสือประวัติศาสตร์ “ศึกเก้าทัพ” ร่วมกับกองทัพบก งานนี้คุณปั้นจึงเข้าถ้ำเสือควง พล.อ.ประยุทธ์ จันทร์โอชา ผู้บัญชาการทหารบก และคุณหญิงวิมล ศิริไพบูลย์ (ทมยันตี) ผู้ประพันธ์หนังสือและโปรดิวเซอร์ละคร แถลงข่าวที่กองทัพบก บรรยากาศจึงฮึกเหิมยิ่งนักเลือดรักชาติพุ่งพล่านทั่วทั้งห้อง
ระหว่างแถลงมีการนำตัวอย่างภาพยนตร์มาฉาย ทีเด็ดอยู่ที่ผู้แสดงบทกรมพระราชวังบวรมหาสุรสิงหนาท พระอนุชาร่วมพระราชชนกชนนีกับพระบาทสมเด็จพระพุทธยอดฟ้าจุฬาโลกมหาราช ผู้แสดงเป็นหนุ่มหล่อบึกบึน แต่พอถึงฉากพูดกลับเป็นเสียงคุ้นๆ เหมือนคุณปั้นเดี๊ยะ
เสี่ยปั้น ฟุ้งว่านี่แค่ทีเซอร์ เพราะบทพูดของกรมพระราชวังบวรฯ ทั้งเรื่องน่ะ คุณปั้นจะลงเสียงเองทั้งเรื่องนะจ๊ะ
ภาพยนตร์สารคดีนี้จะฉายทุกวันเสาร์อาทิตย์ เวลา 22.00 น. ออกอากาศทาง ททบ.5 สำหรับผู้ที่อาจพลาดการรับชมละครสด ธนาคารส่วนผู้ที่อยากเป็นส่วนหนึ่งในการเรียนรู้ประวัติศาสตร์ครั้งใหญ่ผ่านสงครามไทยพม่า ช่วงพ.ศ.2328 กสิกรไทยจัดทำเป็นชุดหนังสือและดีวีดีจำหน่ายราคาชุดละ 1,280 บาท รายได้ทั้งหมดไม่หักค่าใช้จ่าย มอบให้กองทัพบกเพื่อโรงพยาบาลค่ายทหาร
เอ้า...ช่วยอุดหนุนกันโหน่ย